ROBINS ทุ่มงบฯ 270 ลบ. รีโนเวท “โรบินสันไลฟ์สไตล์ ตรัง” หวังกระตุ้นจับจ่ายหนุนยอดขายโต
ROBINS ทุ่มงบฯ 270 ลบ. รีโนเวท “โรบินสันไลฟ์สไตล์ ตรัง” หวังกระตุ้นจับจ่ายหนุนยอดขายโต
ROBINS ทุ่มงบฯ 270 ลบ. รีโนเวท “โรบินสันไลฟ์สไตล์ ตรัง” หวังกระตุ้นจับจ่ายหนุนยอดขายโต
9 ธ.ค. 2562

นายวุฒิเกียรติ เตชะมงคลาภิวัฒน์ กรรมการผู้จัดการใหญ่ บริษัท โรบินสัน จำกัด (มหาชน) หรือ ROBINS กล่าวว่า ศูนย์การค้าโรบินสันไลฟ์สไตล์ ตรัง ถือเป็นอีกหนึ่งความสำเร็จของโมเดลในรูปแบบศูนย์การค้าฯ ที่ได้รับความสนใจและการตอบรับที่ดีจากชาวตรัง มาตลอดระยะเวลากว่า 9 ปี เนื่องจากเป็นเดสติเนชั่นแห่งแรกของจังหวัดที่มอบประสบการณ์ที่มากกว่าการช้อปปิ้งในรูปแบบ ‘กิน ช้อป เที่ยว’ ที่สมบูรณ์แบบ และมีการพัฒนาต่อยอด
ทั้งในส่วนสินค้า บริการ และกิจกรรมการตลาด เพื่อตอบโจทย์และเข้าถึงความต้องการและไลฟ์สไตล์การใช้ชีวิตของคนตรังได้อย่างครบวงจรมาโดยตลอด ส่งผลให้สาขาติดอันดับต้นๆ (Tier 1) ของการมีจำนวนผู้เข้ามาใช้บริการ และยอดขายที่มีอัตราการเติบโตในทิศทางบวกอย่างต่อเนื่องของธุรกิจโรบินสันจากปัจจัยดังกล่าว จึงนับเป็นศักยภาพที่เข้มแข็งของสาขา ที่โรบินสันเล็งเห็นถึงโอกาสในการที่จะขยายธุรกิจภายใต้แผนขยายพื้นที่ขายในเฟสใหม่ ด้วยการต่อเติมอาคาร อีก 8,000 ตารางเมตร
พร้อมทั้งรีโนเวทพื้นที่ จัดโซนนิ่งใหม่เกือบทั้งหมด  ซึ่งเป็นการปรับโฉมครั้งสำคัญของศูนย์การค้าฯ  เพื่อรองรับลูกค้าประจำ และนักท่องเที่ยวจากส่วนขยายต่อของสนามบินตรัง ที่จะหลั่งไหลเข้ามาอีกกว่า 3.4 ล้านคน ใน  3–5 ปี ข้างหน้า
โดยจังหวัดตรัง ถือเป็นจังหวัดที่มีศักยภาพสูงมาก ทั้งในแง่ของการขยายตัวทางเศรษฐกิจ และความพร้อมของอุตสาหกรรมอาหาร ธุรกิจโรงแรม รวมถึงภาคการเกษตร ประมง และวัฒนธรรมที่มีความยูนีค เป็นแหล่งท่องเที่ยวที่สมบูรณ์แบบ ทั้งผืนป่าและท้องทะเล  ซึ่งสิ่งสำคัญที่สะท้อนให้เห็นถึงการขยายตัวอย่างรวดเร็วทางด้านเศรษฐกิจของจังหวัดตรัง คือ แผนการขยายสนามบินตรัง ที่จะรองรับนักท่องเที่ยวได้อีก 3.4 ล้านคน ใน 3-5 ปีข้างหน้า ซึ่งโรบินสันเองได้เตรียมตั้งรับ และเตรียมสิ่งอำนวยความสะดวกมากมายไว้คอยให้บริการนักท่องเที่ยว
ทั้งนี้ บริษัทใช้เงินลงทุนราว 270 ล้านบาท ในการรีโนเวทและขยายพื้นที่ ในศูนย์การค้าโรบินสัน ไลฟ์สไตล์ตรัง ภายใต้ธีม Under The Sea ที่ได้ดึงเอาความโดดเด่น กลิ่นอายแห่งท้องทะเลมาปรับเข้ากับความสนุก ความทันสมัย พร้อมตอบโจทย์ทุกไลฟ์สไตล์ด้วยร้านค้าและแบรนด์ชั้นนำมากมายกว่า 50  แบรนด์ อาทิ สตาร์บัคส์ ชาบูชิ ตำมั่ว หลานตาชู เกาะลิบง โรตี-ชาชัก และสะดวกสบายยิ่งขึ้นด้วยศูนย์รวมการบริการตรงใจ One Stop Destination ที่เดียวครบทุกความต้องการ ครอบคลุม ครบครัน ทันสมัย
ทั้งแหล่งช็อปปปิ้งและความบันเทิง รวมถึงสวนสนุก “Let’s Play” ในร่ม รูปแบบใหม่ ใน Theme Carnival ที่พร้อมสร้างความสนุกด้วยเครื่องเล่น หลากหลาย สำหรับทุกวัย และสร้างความสุขครั้งใหม่ให้ทุกครอบครัว
“ศูนย์การค้าโรบินสันไลฟ์สไตล์ ตรัง” ยังมาพร้อมอีกหนึ่งแม็กเน็ตสำคัญ กับโปรโมชั่นและสิทธิพิเศษฉลองโฉมใหม่ โดยนายอนุชิต สรรพอาษา รองกรรมการผู้จัดการใหญ่ สายการตลาด บริษัท โรบินสัน จำกัด (มหาชน) กล่าวเพิ่มเติมว่า “โรบินสันจัดเตรียมโปรโมชั่นและสิทธิพิเศษไว้มากมายถึง 4 ต่อ
ต่อที่ 1 ช้อป ฟิน บินฟรี ตั๋วเครื่องบิน  ไป–กลับ มัลดีฟ พร้อมที่พักสุดหรู 2 ที่นั่ง จำนวน 2 รางวัล มูลค่า 140,000 บาท เมื่อช้อปทั้งห้างฯ ทั้งศูนย์ฯ ทุก 1,000 บาท รับสิทธิ์ลุ้น 1 สิทธิ์ ระหว่างวันที่ 11 ธันวาคม – 31 มกราคม 2563
ต่อที่ 2 ช้อปปั๊ปรับฟรี รับสิทธิ์จับฉลากของรางวัลและบัตรของขวัญจากร้านค้าและแบรนด์ชั้นนำ  ลุ้นรับ iPhone 11 Pro ทุกวันเสาร์ – อาทิตย์ ตลอดเดือนธันวาคม 2652 โชคดีปีทอง ลุ้นรับสร้อยคอทองคำหนัก 1 สลึง จำนวน 4 เส้น (วันที่ 31 ธันวาคม 2562) มูลค่ารวมกว่า 500,000 บาท
ต่อที่ 3 ฟินมื้อนี้ ฟรีมื้อหน้า รับบัตรรับประทานอาหารและเครื่องดื่มชั้นนำ เมื่อรับประทานอาหารและเครื่องดื่มภายในศูนย์ฯ ครบ 500 บาท
ต่อที่ 4 รูดง่ายได้เพิ่ม เมื่อช้อปผ่านบัตรเครดิต เซ็นทรัล เดอะวัน ตั้งแต่ 1,500 บาท ขึ้นไป / เซลล์สลิป รับประเป๋า US Polo Backpack มูลค่า 2,190 บาท พร้อมรับอภิสิทธิ์สุดคุ้มจากบัตรเครดิตชั้นนำ ลดและรับคืนรวมสูงสุด 30% จากบัตรเครดิตชั้นนำที่ร่วมรายการ
อย่างไรก็ตาม โรบินสันคาดว่าโปรโมชั่นและสิทธิพิเศษที่โรบินสันจัดเตรียมให้นี้ จะช่วยกระตุ้นการจับจ่ายของนักช้อป ที่จะส่งผลให้ทราฟฟิคนักช้อปและยอดขายของสาขาเป็นไปในทิศทางบวก